text: Snebyger giver glatte veje og nedsat sigtbarhed
  27 februar 2018 kl. 04.52
  Tirsdag morgen skaber snebyger glat føre og stærk nedsat sigtbarhed mange steder. 
  På motorvej E45 mellem Horsens og Kolding var der ved 05-tiden flere steder, hvor der kun er et hjulspor i sneen til at afvikle trafikken.
  Det er især langs østkysten, at snebygerne kommer og går i de tidlige morgentimer - og det giver trafikale problemer flere steder.
  - Heldigvis har vi endnu ingen meldinger om uheld - men det vil være en god ide at køre tidligere hjemmefra, siger vagtchef Jesper Duus, Sydøstjyllands Politi, tirsdag morgen til TV SYD.
  Morgentrafikken afvikles generelt langsomt på grund af de snedækkede veje - og det tager lang tid at komme forbi Kolding på E45.
  DMI har også udsendt varsel om risiko for snefygning langs østkysten som følge af snebyger i dagens løb.
  Kør forsigtigt her til morgen. Kraftigt snefald fra Vejle mod syd. Forvent forlænget køretid. Tag hensyn til hinanden. Ingen uheld pt.
  
  DMI risiko for snefygning. : https://t.co/HsShtHFM2H pic.twitter.com/5jTFrGgYyX
  
  